# A Meca

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  |
| --- |
| **A Mecaمكة المكرمة* |
| **Localidat d'Arabia Saudita** |
|  Anvista d'A Meca en 1910. |
| **Estau**  • Provincia |  Arabia Saudita A Meca (capital) |
| **Superficie** | 26 km² |
| **Población**  • **Total** |  1.294.168 hab. (2022) |
| **Altaria**  • Meyana |  277 m. |
| **Chentilicio** | Mequí |
| **Coordenadas** | 21°25’21’’N39°49’34’’E |
| A Meca A Meca en Arabia Saudita |
| Web oficial |

**A Meca** (en arabe *Makka* (مكة المكرمة, *Makka al-Mukkarama*) ye una ciudat d'Arabia Saudita situata a l'ueste d'a peninsula arabica, en a rechión d'Hichaz, una d'as mas importants d'ista peninsula. Ye a capital d'a provincia d'A Meca. D'antis mas yera dita *Makoraba*.

A suya población yera de 1.294.168 habitants en 2004 en una superficie de 26 km², con una densidat de población de 49.775,69 hab/km².

En ista ciudat naixió Mahoma y ye a mas important ciudat santa d'o Islam, estando o cinqueno pilar d'o islam o *Hach* u pelegrinación ta la Meca.

## Historia

A primera vegata que A Meca ye mencionata ye con o nombre de Makoraba en o sieglo II, en un texto de Claudio Ptolomeu.

A Meca yera una ciudat santa antis de Mahoma, y o suyo lugar mes important yera Al-Kaaba.

## Cheografía

A Meca ye situata a 277 metros d'altaria sobre o livel d'a mar, a una distancia de 80 km d'a Mar Roya.

## Toponimia

En os textos medievals aragoneses se gosa escribir *Mecha* (o digrafo ch n'estos casos representa o fonema /k/ u o fonema velar que a ortografia actual se representa por *h*) u *Meca* sin articlo:

Al tiempo que los godos passoron mar estonz se mouie Mahomath de **Meca** e fo predicant en Arabia e conuertie grant gent en so lei. Era dc.LX.II.
Et en tiempo de aquesti començó a predicar Mahomat la suya maluada secta en la tierra de **Mecha**, et en otras tierras de allende el mar, que agora son de moros.
Item la **Cibdat de mecha** / que los payanos claman Jatrib en do machomet jaze / Et assi enlos grandes desiertos de arabia ailli jaze el cuerpo deill muy honnorablement en vn templo que los moros llaman musket
O chentilicio s'escribiba *mechi*, ye dicir, "mequí".

## Economía

A Kaaba.
A economía d'ista ciudat ye muit dependient d'a pelegrinación de purificación dita *Hach*. A ciudat ingresa mes de 100 millons de dolars cada anyo.

## Puestos d'intrés

En A Meca estan as Torres Abraj Al Baita que ye l'edificio mas grande d'Arabia Saudita, a cuarta estructura con mas altaria d'o mundo dimpués d'a Shanghai Tower, a Tokyo Skytree y el Burj Khalifa y l'estructura mas grande d'o mundo seguntes o suyo tamanyo por masa. Mugant a las torres ye a Mesquita Al-Haram a on orientan o suyo rezo os musulmans de tot o mundo, en o suyo interior ye a Kaaba.

* Pozo de Zamzam.
* Mina.
* Monte Arafat.

## Bibliografía

* James Morris, *The Hashemite Kings*, Nueva York, 1959.
* F. Wüstenfeld, *Die Chroniken der Stad Mekka*, Gottinga, 1857-1861.

## Referencias

## Veyer tamién

* Islam.

## Vinclos externos

* Se veigan as imáchens de Commons sobre **A Meca**.
* Pachina web oficial municipal.